
Cyflwyniad 
Pwrpas yr astudiaeth achos yw dylunio a chynnal ymchwil er mwyn darganfod barn ac effaith o ddefnyddio strategaethau Asesu ar gyfer Dysgu (AaGD) yn y dosbarth. Y cwestiwn ymchwil yw “Beth yw canfyddiadau dysgwyr ac athrawon ynglŷn â defnyddio AaGD?” Penderfynwyd cynnal yr astudiaeth yma er mwyn darganfod manteision a chyfyngiadau o ddefnyddio strategaethau AaGD yn y dosbarth. Rhagdybiwyd y bydd amrywiaeth barn gan athrawon a dysgwyr o ran pa mor effeithiol yw strategaethau AaGD yn y dosbarth.

Penderfynwyd defnyddio’r dulliau ymchwil cyfweliad, arsylwad a holiadur er mwyn ymchwilio mewn i’r astudiaeth yma. Penderfynwyd dosbarthu’r holiadur i’r athrawon, trwy wneud hyn byddaf yn cael amrywiaeth o atebion estynedig o brofiad a hefyd amryw o ddata, gan fod y defnydd o strategaethau AaGD yn wahanol yn gyfnod allweddol 2 o gymharu gyda’r cyfnod sylfaen. Yna, cynhaliwyd cyfweliad gyda grŵp o blant blwyddyn 4 lle byddaf yn gofyn amryw o gwestiynau ynglŷn â sut maen nhw’n defnyddio strategaethau AaGD yn eu gwersi a beth yw eu barn ynglŷn â hyn. Y dull ymchwil olaf byddaf yn defnyddio yw arsylwad, lle byddaf yn arsylwi rhan o wers ac yn edrych yn bennaf ar y strategaethau sydd yn cael eu defnyddio yn ystod y wers yna.

Yn fy marn i creda i bod defnyddio strategaethau AaGD yn ystod y gwersi yn hynod o effeithiol gan eu bod yn dangos beth yw dealltwriaeth y dysgwyr yn glir ynglŷn a chynnwys y wers a beth yw’r camau nesaf sydd angen arnyn nhw. Y strategaeth creda i yw’r mwyaf effeithiol yw asesu cyfoedion gan eu bod yn cynnig cyfleoedd i’r dysgwyr i ddatblygu amryw o sgiliau, gan eu bod yn darllen ac ysgrifennu am waith ei gilydd a rhannu cryfderau a thargedau gyda’i gilydd wrth drafod y targedau. Yn ogystal â hyn mae’r strategaeth yn creu darlun clir i’r dysgwyr o beth yw’r camau nesaf sydd angen iddyn nhw i wneud yn ei gwaith ar gyfer y dyfodol. Rhagdybiwyd mai’r strategaeth asesu cyfoedion bydd un o’r strategaethau mwyaf effeithiol a mwyaf tebygol o gael eu defnyddio yn gyfnod allweddol. Gan eu bod yn symud y dysgwyr ymlaen mewn ffordd effeithiol.


Adolygiad Llenyddiaeth 
Noda gwefan o’r enw Cambridge Community (dyddiad anhysbys) bod AaGD yn cael ei diffinio fel dull sydd yn creu adborth sydd yna yn cael eu defnyddio er mwyn gwella perfformiad dysgwyr. Dywed y Grŵp Diwygio Asesu (2002) bod gan AaGD deg egwyddor, rhai o’r egwyddorion yw sicrhau ein bod yn berson hydeiml ac adeiladol. Creda i fod hyn yn bwysig oherwydd trwy farcio gwaith dysgwyr mae angen sicrhau bod y sylwadau ddim yn gwneud iddyn nhw i deimlo’n ddihyder ac isel. Creda gwefan Grŵp Diwygio Asesu bod strategaethau AaGD yn “ganolog i arferion yn yr ystafell ddosbarth.” (Grŵp Diwygio Asesu, 2002). Trwy edrych yn ôl ar y dyfyniad yma mae’n dangos bod angen i athrawon i sicrhau bod strategaethau AaGD digwydd yng nghanol pob gwers sydd yn cymryd lle o fewn yr ystafell dosbarth.

Creda Hamlin o’r gwefan National Association for Music Education bod “Assessment, to be effective, should be useful, targeted, and sustainable.” (Hamlin, dyddiad anhysbys). Trwy edrych yn ôl ar y dyfyniad, creda Hamlin er mwyn sicrhau bod AaGD yn effeithiol mae angen sicrhau bod y strategaethau yn ddefnyddiol, wedi’u targedu, a chynaliadwy er mwyn gwella dealltwriaeth y dysgwyr. Wrth ymestyn ar hyn maen nhw gredu dylid strategaethau dim ond cymryd lle yn y gwersi os maen nhw’n effeithio’n gadarnhaol ar addysg dysgwyr ac yn cael effaith llwyddiannus ar eu camau nesaf. (National Association for Music Education, 2016).

Dywed gwefan Stanford University bod y strategaethau AaGD yn effeithiol gan eu bod yn helpu dysgwyr i adnabod ei gwendidau a lle mae angen iddyn nhw i wella, gosod targedau realistig a hefyd tracio ei chynnydd o fewn ei gwaith. (Teaching Commons, dyddiad anhysbys).  Yn ychwanegol dywed Bullok (dyddiad anhysbys) bod AaGD yn helpu dysgwyr i adnabod ei gwendidau a lle mae angen iddyn nhw i wella trwy ddweud bod AaGD yn sefydledig ac yn un o’r ffyrdd mwyaf pwerus o ddatblygu dysgu dysgwyr ac i godi safonau. (Teaching English, dyddiad anhysbys).

Nesaf, byddaf yn siarad am y strategaeth asesu cyfoedion. Creda Teaching English “Learners are much better at giving each other accurate and sensitive feedback than we suspect, and this activity gives them the opportunity to demonstrate it.....and give advice on how to achieve that improvement.” (Teaching English, dyddiad anhysbys). Trwy edrych ar y dyfyniad yma mae’r strategaeth AaGD o asesu cyfoedion yn effeithiol gan fod dysgwyr yn well yn marcio gwaith eu cyfoed na beth rydym ni yn eu meddwl. Yn ogystal â hyn wrth ddarllen y dyfyniad yma mae’n dweud bod dysgwyr yn dda iawn rhoi cyngor i’w gilydd ynglŷn â lle mae eu gwendidau a beth mae angen iddyn nhw i wneud er mwyn gwella eu gwaith.

Mae gwefan o’r enw Tes yn diffinio “Asesu Cyfoed” yn ffordd o ymglymu dysgwyr yn y proses o asesu, sydd yn rhoi’r rôl iddyn nhw petai nhw yw’r athro/athrawes wrth farcio gwaith ei hunain a gwaith eu cyfoed wrth farcio yn erbyn y meini prawf llwyddiant. (Tes, 2020). Trwy ddarllen y diffiniad yma gan Tes mae’n amlwg bod y wefan yma yn credu bod y broses o’r strategaeth asesu cyfoedion yn cynnwys pob dysgwr a hefyd yn broses sydd yn rhoi cyfrifoldeb iddyn nhw i farcio gwaith petai nhw yw’r athro/athrawes yn hytrach na’r dysgwr.

Yn ôl Reading University un o fanteision mwyaf o’r strategaeth asesu cyfoedion yw eu bod yn annog dysgu dwfn o fewn y gwersi. (Tes 2019). Wrth ymestyn ar hyn dywed y gwefan Sydney Education “Students are involved in the process and are encouraged to take part ownership of this process.” Yn amlwg wrth edrych ar y dyfyniad yma mae Sydney Education yn credu bod rhoi’r cyfleoedd i ddysgwyr i farcio gwaith ei chyfoed, yn sicrhau bod y dysgwyr yn cael eu cynnwys yn y broses a hefyd yn hybu nhw i gymryd peth perchenogaeth dros y broses wrth iddyn nhw i farcio’r gwaith ei hunain. (Sydney Education, dyddiad anhysbys).

Ar y llaw arall dywed Sydney Education efallai bydd dysgwyr yn teimlo’n amharod i wneud beirniadaeth ar waith eu cyfoedion. (Sydney Education, dyddiad anhysbys). Mae’r gwefan Tes yn credu bod gan y strategaeth yma cyfyngiadau hefyd. Un ohonyn nhw yw “If students are not given a clear and specific framework for assessing answers, feedback will be vague or often unhelpful.” (Tes, 2019). Wrth ddarllen y dyfyniad yma, creda’r gwefan yma bod yna cyfyngiadau o ddefnyddio’r strategaeth asesu cyfoed yn y gwersi, oherwydd os mae’r dysgwyr dim wedi cael fframwaith, nod a meini prawf llwyddiant clir yna mae’r sylwadau dim yn gallu bod yn ddefnyddiol i waith y dysgwr maen nhw’n marcio.

Dywed y gwefan a chafodd ei ysgrifennu gan Sydney Education bod “Self evaluation has a risk of being perceived as a process of presenting inflated grades and being unreliable.” (Sydney Education, dyddiad anhysbys). Ar y llaw arall dywed Kelvin Tan and Leng Ho Keat bod ymchwil yn dangos bod angen ailgloriannu ar hunan asesu ac asesu cyfoedion yn seiliedig ar broblem o fewn y cyd-destun dysgu. (Diploma in Marketing Temasek Business School, dyddiad anhysbys, t.172).

Yna trafodwyd y strategaeth o oleuadau traffig, creda dogfen Llywodraeth Cymru bod y strategaeth AaGD o oleuadau traffic yn “adnodd llwyddiannus a phoblogaidd ar gyfer datblygu meddwl medrus ac asesu ar gyfer dysgu.” (Llywodraeth Cymru, 2010, t.88). Trwy edrych ar beth greda Llywodraeth Cymru am y strategaeth yma mae’n amlwg bod y strategaeth yn cael eu defnyddio yn nifer o ysgolion er mwyn asesu dealltwriaeth y dysgwyr a hefyd er mwyn hybu a gwella meddyliau dyfeisgar dysgwyr a hefyd mae’n strategaeth sydd yn gweithio mewn ffordd gadarnhaol o fewn yr ystafell dosbarth. Yn ogystal â hyn dywed dogfen Llywodraeth Cymru bod y strategaeth bodiau i fyny neu i lawr gyda “egwyddorion tebyg i oleuadau traffig ac mae’n osgoi mynd i’r drafferth o ysgrifennu hunanasesiadau.” (Llywodraeth Cymru,2010, t.88). Trwy edrych ar hyn mae’r strategaeth bodiau i fyny ac i lawr yn strategaeth hawdd a ddi-ffws i ddefnyddio yn y gwersi gan ei fod yn strategaeth lle nag oes angen gwneud unrhyw waith ysgrifennu ac mae’n strategaeth ymarferol i’r dysgwyr i wneud.

Methodoleg 
Defnyddiwyd amrywiaeth o offer ymchwil ar gyfer yr astudiaeth yma fel y trafodwyd yn y rhan cyntaf felly fy nghyflwyniad yn fy aseiniad. Trwy gydol yr astudiaeth ymchwil yma rydw i wedi bod yn dilyn yr ‘Mosaic Approach.’ “The Mosaic Approach was developed during a research study to include the voice of the child.” (Clark and Móss, 2001). Dilynwyd  ‘The Mosaic Approach’ trwy gydol yr astudiaeth ymchwil yma gan fod llais y plentyn yn hynod o bwysig o fewn astudiaeth debyg i’r un yma. Penderfynir defnyddio'r tair offer ymchwil uchod gan fod y ddau ohonyn nhw yn cynnwys llais y plentyn ac yn gynnwys y dysgwyr yn gorfforol fel y dywed ‘The Mosaic Approach’ sydd yn hanfodol. 

Dywed gwefan Ico “consent is given in the context of a written declaration...in an intelligible and easily accessible form, using clear and plain language.” (Ico, dyddiad anhysbys). Cwblhawyd ffurflen foeseg ar gyfer yr astudiaeth yma sydd wedi ei gynnwys fel atodiad, yn y ffurflen foeseg noda beth yw cyfanswm y sampl ar gyfer yr astudiaeth ymchwil yma sef 14 cyfranogwr i gyd, 7 athro/athrawes a 7 plentyn. Atodwyd fy ffurflen foeseg fel Atodiad 1. 

Penderfynwyd dadansoddi’r data a chasglwyd o’r cyfweliad trwy recordio’r dysgwyr wrth iddyn nhw i ateb y cwestiynau a gofynnir iddyn nhw. Teimlwyd trwy wneud hyn roeddwn i yn gallu sicrhau fy mod i ddim yn anghofio unrhyw wybodaeth wrth i mi fynd ati i ysgrifennu a dadansoddi’r wybodaeth a barn y dysgwyr ynglŷn ar gwestiynau. Gofynnwyd amrywiaeth o gwestiynau agored, caeedig a lled strwythuredig er mwyn sbarduno meddyliau’r dysgwyr ynglŷn ag AaGD a hefyd er mwyn diddori'r cyfranogwyr.

Eglurwyd pwrpas yr astudiaeth ymchwil ar ddechrau’r cyfweliad er mwyn sicrhau bod y cyfranogwyr yn deall yr hyn roedd yn digwydd a’r pwrpas. Creda BERA. “Researchers should do everything they can to ensure that all potential participants understand, as well as they can, what is involved in a study.” (BERA, 2018, t.t. 9). Trawsgrifiwyd y cyfweliad i ddangos beth yn union cafodd eu dweud yn ystod y cyfweliad. Cyfeiriwyd at BERA nifer o weithiau yn ystod yr astudiaeth yma gan eu bod yn holl bwysig bod pob cyfranogwr yn deall yr hyn sydd yn mynd i ddigwydd yn yr astudiaeth ymchwil a hefyd beth sydd yn mynd i ddigwydd i’r wybodaeth a gasglwyd.

Ystyriwyd yn ofalus y materion moesegol wrth ddylunio’r ymchwiliad gan sicrhau fod y nodiadau yn ddienw a gan fod cyfrinachedd yn hanfodol o bwysig i’w ddilyn. Cefnogir hyn gan BERA “The confidential and anonymous treatments of participants data is considered the norm for the conduct of research.” (BERA, 2018 t.21). Dangoswyd yn glir o’r dyfyniad yma eu bod yn holl bwysig i gadw pob nodyn yn ddienw ar gyfer cyfrinachedd o bob cyfranogwr.

Dosbarthwyd gardiau cydsyniad yn ystod y cyfweliad i bob unigolyn yn y grŵp ac os roedden nhw yn teimlo’n anghyffyrddus i ateb cwestiwn yna roedden nhw yn gallu newid lliw’r garden. Cefnogir hyn gan Ico “The data subject shall have the right to withdraw his or her consent at any time.” (Ico, dyddiad anhysbys) Trwy greu cardiau cydsyniad roedd y dysgwyr yn deall bod ganddyn nhw’r hawl i dynnu allan o’r astudiaeth ar unrhyw adeg os roedden nhw’n teimlo’n anghyffyrddus i gymryd rhan.

Penderfynwyd casglu data yn yr arsylwad trwy lenwi mewn taflen arsylwi fanwl trwy wneud hyn roedd yn ffordd glir a hawdd i gael yr holl wybodaeth mewn un lle er mwyn dadansoddi nes ymlaen. Atodwyd y daflen arsylwi fel Atodiad 7. Wrth arsylwi’r wers, gofynnwyd dim un cwestiwn ond edrych ar sut roedd yr athro yn cyflwyno’r strategaethau AaGD i’r dysgwyr a hefyd sut roedd y dysgwyr yn mynd ati i wneud a defnyddio’r strategaethau yn ystod y wers. Pwysleisiwyd yn bennaf yn ystod y wers ar y rhan lle’r oedd y strategaeth yn cael eu defnyddio yn hytrach nag rhannau eraill gan mae’r adran yma sydd yn fwyaf perthnasol i fy astudiaeth ymchwil.

Yn olaf y dull ymchwil o holiadur, casglais ddata o’r holiadur trwy ddarllen pob ymateb yn fanwl a chyfuno rhai o’r ymatebion gyda’i gilydd er mwyn creu graffiau a disgrifiadau ohono’r data. Yna, gwnes i wneud nodiadau cryno o beth dywedodd yr athrawon yn ystod yr holiadur ynglŷn â’u hymatebion i’r cwestiynau. Atodir yr holiadur wedi ei lenwi fel atodiad 10.

Mae gan bob un o’r offer ymchwil rydw i wedi penderfynu ei dewis cryfderau ac anfanteision. Yn gyntaf, gwnes i ddefnyddio’r offer ymchwil o arsylwad. Dywed Llywodraeth Cymru mae un o gryfderau arsylwadau yw “Gall lleoliadau naturiol roi astudiaeth fwy realistig.” (Llywodraeth Cymru, 2015, tt. 26-27).  Ar y llaw arall un o gyfyngiadau arsylwadau a chefnogir gan Lywodraeth Cymru yw “Mae’n anodd i arsylwyr syn cymryd rhan wneud nodiadau yn ystod yr arsylwadau.” (Llywodraeth Cymru,2015, tt. 26-27).

Nesaf, defnyddiwyd i’r offer ymchwil o gyfweliad. Un cyfyngiad o’r offer ymchwil yma yw “Mae’n anodd sicrhau cysondeb a gwrthrychedd oherwydd bod y cyd-destun mor benodol.” Creda Llywodraeth Cymru. (Llywodraeth Cymru, 2015, tt. 26-27). Ond Dywed Llywodraeth Cymru bod gan yr offer ymchwil o gyfweliad manteision hefyd. Un ohonyn nhw yw “Yn hynod o hyblyg: gellir addasu’r sgwrs yn ôl yr ymatebion.”  (Llywodraeth Cymru, 2015, tt. 26-27). Yn olaf yr offer ymchwil o holiadur. Creda Llywodraeth Cymru mae un o gryfderau holiadur yw “Y potensial i gyrraedd cynulleidfa fawr yn gyflym, e.e. drwy e-bost at grwpiau neu wefannau holiaduron ar-lein.” (Llywodraeth Cymru, 2015, tt. 26-27). Ar y llaw arall dywed Llywodraeth Cymru mae un o anfanteision holiadur yw “Efallai y bydd cyfradd yr atebion yn isel.” (Llywodraeth Cymru, 2015, tt. 26-27).

Trwy adfyfyrio yn ôl i’r astudiaeth yma, rydw i wedi datblygu fy nealltwriaeth yn sylweddol o ran y defnydd o strategaethau AaGD yn yr ystafell dosbarth. Yn ogystal â hyn creda fod y tri offer ymchwil a ddewisir wedi gweithio’n dda ar gyfer yr astudiaeth yma ac wedi cael ei dosbarthu a chael eu cynnal i gyfranogwyr mewn ffordd addas. Ar y llaw arall roedd yna rhai cyfyngiadau wrth wneud yr astudiaeth gan fod rhai dysgwyr yn ystod y cyfweliad ddim yn deall rhai o’r derminoleg er enghraifft y gair “strategaeth.” Felly roedd hyn gallu bod yn drafferthus ar adegau gan fod amser yn mynd heibio wrth ailddweud diffiniad rhai o’r derminoleg arall yn ystod y cyfweliad.

Canlyniadau a Thrafodaeth 
Yn y rhan yma, trafodwyd y data a gasglwyd  o’r cyfweliad, holiadur ac arsylwad a pha mor effeithiol ydyn nhw. Ceir data meintiol ac ansoddol wrth ddefnyddio’r offer ymchwil uchod. Wrth ddadansoddi’r data o’r cyfweliad gyda dysgwyr blwyddyn 4, gwelwyd eu bod nhw yn hoff iawn o ddefnyddio amryw o strategaethau yn y dosbarth. Gwelwyd trawsgrifiad o’r cyfweliad yn Atodiad 5. Yn bennaf, y strategaeth fwyaf effeithiol yn eu barn nhw wrth edrych ar ymateb plentyn 3 roedd “Hunan asesu.” Hefyd, wrth drafod gyda’r dysgwyr yn amlwg maen nhw hoff o ddefnyddio strategaethau AaGD yn y dosbarth. Gan fod plentyn 6 wedi dweud “Achos ti gallu gweld bod e’n anghywir ti gallu gwella gwaith dy hunain ti.” Hefyd, dywed plentyn 3 am y strategaeth goleuadau traffig eu bod yn hoffi defnyddio yn y gwersi gan fod “y lliwiau yn dangos ni os oes angen gwella ein gwaith neu beidio.”

Yn ogystal â hyn wrth edrych ar ymatebion y dysgwyr i’r cwestiwn “Ydy’r strategaethau yn helpu chi i wella eich gwaith?” Roedd y rhan fwyaf ohonyn nhw yn credu bod defnyddio’r strategaethau yn y gwersi yn effeithiol. Dywed plentyn 1 “Ydy, ni’n gallu gweld beth sydd angen cywiro.” Yna, dywed plentyn 6 “Ydy achos pan chi’n gweld y golau traffig coch chi’n gallu gweld bod angen help i symud o goch i ambr ac o ambr i wyrdd.”


Trafodwyd yr holiadur nesaf. Mi fyddaf yn dadansoddi’r data a gasglwyd wrth y dull yma. Wrth ddosbarthu’r holiadur i’r athrawon roedd 57.14% o’r athrawon wedi ymateb i’r cwestiynau a gofynnir yn yr holiadur ar Microsoft Forms. Cefais ddata meintiol ac ansoddol wrth gynnal yr holiadur yma. Mae’r ffigwr uchod yn enghraifft o un fath o ddata meintiol a gasglwyd. Y strategaeth mae’r athrawon mwyaf tebygol o ddefnyddio yn yr ystafell dosbarth roedd asesu cyfoedion. Wrth edrych ar un o’r cwestiynau yn benodol, mae’r holl gyfranogwyr hynny yw’r athrawon yn cytuno bod “Dysgwyr yn gweld yn anodd rhoi targed i’w hunain” yn her wrth ddefnyddio strategaethau AaGD yn yr ystafell dosbarth.

Wrth edrych ar yr heriau eto mae 50% o’r athrawon yn credu bod “Targedau heb eu nodi yn glir a dealladwy i’r dysgwyr” yn her arall wrth ddefnyddio’r strategaethau yn y gwersi. Gwnes i gynnwys amrywiaeth o wahanol gwestiynau yn yr holiadur megis graddfa Likert, cwestiynau caeedig, dewisol, aml ddewis a lled strwythuredig.

Y dull olaf gwnes i ddefnyddio yw’r dull arsylwad. Lle roeddwn i wedi arsylwi dosbarth blwyddyn 4 a gwneud nodiadau cyfrinachol a ddienw ar yr hyn roeddwn i wedi ei gweld yn ystod y wers. Wrth ddadansoddi’r data a gasglwyd o’r arsylwad mae’n amlwg bod y strategaethau hunanasesu a hefyd asesu cyfoedion yn digwydd ym mhob gwers sydd gyda thasg ffocws ynddo. Yn ychwanegol a hyn wrth arsylwi’r wers roedd y dysgwyr yn gyffyrddus iawn i fynd ati i wneud/defnyddio’r strategaethau yn ddi-ffws ac yn deall yr hyn roedd angen iddyn nhw i gyflawni. Wrth arsylwi’r wers gwnes i gasglu amrywiaeth o ddata meintiol ac ansoddol, ond yn bennaf data ansoddol a gasglwyd wrth gynnal yr arsylwad.

Un o’r agweddau gwnes i arsylwi arno yn bennaf yn ystod yr arsylwad roedd ymddygiad dynol a gweithredoedd corfforol y dysgwyr, hynny yw’r ffordd roedd y dysgwyr yn ymateb i wneud y strategaethau AaGD yn ystod y wers ac yna defnyddio rhan o’i chorff hynny yw eu bodiau wrth iddyn nhw i ddefnyddio’r strategaeth bodiau i fyny/ac i lawr. Yna, eu hymddygiad geiriol, felly os roedden nhw yn dweud wrth yr athro eu bod nhw dim yn deall y strategaeth neu os roedden nhw yn dweud allan yn uchel y targed roedden nhw fynd i roi i'w hunain neu i'w cyfoed cyn ei ysgrifennu i lawr.

Nesaf,  ymddygiad mynegiannol y dysgwyr neu gofnodion llafar a ddarluniadol y dysgwyr yn ystod y wers. Felly’r hyn wnaethon nhw gyflawni wrth wneud y strategaethau yma, felly’r targedau roedden nhw wedi eu hysgrifennu yn llyfr ei hunain trwy wneud y strategaeth hunan farcio neu dargedau roedden nhw wedi ei ysgrifennu yn llyfrau ei chyfoed wrth asesu ei gwaith nhw.

Wrth bwyso a mesur yr offer ymchwil defnyddiais, wrth edrych yn ôl ar yr offer ymchwil o arsylwad mae’r holl ddata a gasglwyd o’r arsylwad yn ddibynadwy a chredadwy gan fy mod i ac ymchwilydd arall wedi arsylwi gyda’n gilydd er mwyn sicrhau cysondeb, gwybodaeth a data credadwy trwy gael dau lygad tyst i gwblhau’r dull. Ar gyfer y tro nesaf pan fyddai’n gwneud arsylwad eto mi fyddaf yn newid fy nhaflen arsylwi er mwyn sicrhau bod mwy o wybodaeth yn cael ei nodi am yr arsylwad ar y daflen er mwyn ehangu fy ymatebion.

Nesaf, i’r offer ymchwil o gyfweliad wnes i sicrhau bod ymchwilydd arall yn gwrando ar ymatebion y dysgwyr yn ystod y cyfweliad, hefyd er mwyn sicrhau bod yr holl wybodaeth a chafodd eu dweud gan y dysgwyr yn cael eu nodi yn gywir ac mae’r wybodaeth yn gredadwy. Un achos o bryder a chododd wrth ddefnyddio’r offer ymchwil yma yw bod rhai o’r derminoleg a chafodd eu defnyddio yn y cwestiynau yn anodd i’r dysgwyr i ddeall. Felly ar gyfer y dyfodol mi fyddaf yn sicrhau bod y derminoleg ar eirfa fwy addas ac ar lefel mae’r dysgwyr yn gweithio ar.

Y trydydd offer ymchwil wnes i ddefnyddio roedd holiadur wrth edrych yn ôl cefais i ddim llawer o ymatebion, felly ar gyfer y tro nesaf os byddaf yn gwneud holiadur eto. Mi fyddaf yn dosbarthu’r holiadur i fwy o gynulleidfa gan fydd hyn yn sicrhau bod mwy o gyfle i gael mwy o ymatebion a data er mwyn dadansoddi.


Casgliad 
Ar y cyfan dysgwyd llawer wrth wneud yr astudiaeth ymchwil yma. Dysgwyd am fanteision ac anfanteision y tair offer ymchwil a ddefnyddiwyd i gynnal yr astudiaeth yma. Datblygwyd dealltwriaeth o farn dysgwyr ac athrawon ynglŷn â defnyddio strategaethau AaGD yn y dosbarth. Yn ogystal â hyn datblygwyd gwell dealltwriaeth a gwybodaeth o beth ddywed lenyddiaeth am strategaethau AaGD yn gyffredinol ac yn bennaf ar hunan asesu, asesu cyfoedion a goleuadau traffig/bodiau i fyny ac i lawr. Yna, rydw i wedi gwella fy nealltwriaeth ynglŷn â manteision a chyfyngiadau'r offer ymchwil holiadur, arsylwad a chyfweliad.

Hefyd dysgwyd pa gamau sydd yn hanfodol i wneud a chynnwys o fewn astudiaeth ymchwil a bod angen sicrhau bod caniatâd, cydsyniad a chyfrinachedd yn cael eu pwysleisio yn bwysig ar bob adeg. Atodwyd fy llythyr caniatâd fel Atodiad 2. Llenwyd ffurflen foeseg er mwyn esbonio beth yw union bydd yr astudiaeth ymchwil byddaf yn gwneud a hefyd cynnwys y camau ar ddulliau byddaf yn gwneud/defnyddio wrth wneud yr astudiaeth. Ar ddechrau’r aseiniad yn fy nghyflwyniad gwnes i ragfynegiad ynglŷn â pha strategaeth rydw i’n credu bydd y mwyaf effeithiol. Trwy edrych yn ôl ar fy rhagfynegiad mae’n dangos bod fy rhagfynegiad yn gywir oherwydd yn yr holiadur wnaeth yr athrawon eu hymateb i, y strategaeth maen nhw’n fwyaf tebygol o ddefnyddio yn eu gwersi roedd asesu cyfoedion.

Ar gyfer y dyfodol byddaf yn bendant ar gyfer unrhyw astudiaeth yn cyfeirio yn ôl i’r ddogfen BERA ar bob adeg. Hefyd, rydw i’n ymwybodol o ba mor bwysig yw hi i lenwi mewn ffurflen foeseg. Yn ychwanegol a hyn mae’n bwysig cael dau lygad tyst yn edrych ar y sefyllfa yn hytrach nag un, hynny yw wrth gynnal arsylwad. Hefyd, wrth gynnal cyfweliad os mae caniatâd wedi ei roi mae’n syniad da i ffilmio llais neu wneud fideo o’r cyfranogwyr wrth iddyn nhw i ateb y cwestiynau a gofynnwyd trwy wneud hyn mae’n sicrhau cysondeb a bod dim un darn o wybodaeth neu ddata yn cael ei golli yn ystod y cyfweliad. Trwy wneud hyn maen mwy hawdd i fynd yn ôl i ddadansoddi’r data a gasglwyd wrth wneud y dulliau. I gloi, Wrth cynnal yr astudiaeth ymchwil yma, datblygiwyd fy arfer personol o broffesyinoldeb a sut i gynnal astudiaeth ymchwil mewn ffyrdd llwyddiannus. Dywed dogfen a chafodd ei ysgrifennu gan BERA. “The latest research knowledge can play an important role in improving the quality of teaching.” (Research And The Teaching Profession, 2014, t. 12).

